Valtionhallinnon ylimmän johdon tukiryhmä

Asettaminen	
	Valtiovarainministeriö on tänään asettanut tukiryhmän edistämään valtioneuvoston yhteisten johtamisvoimavarojen rekrytointia, liikkuvuutta ja kehittämistä.	

Toimikausi	
	29.4.2004 - 30.9.2005  	

Tausta	
	Tukiryhmän työ on osa valtioneuvoston tekemän valtion henkilöstöpolitiikan linjaa koskevan periaatepäätöksen 30.8.2001 toteutusta. Sen taustalla on myös valtiovarainministeriön asettaman työryhmän ehdotus valtionhallinnon johdon kehittämisen strategiaksi vuoteen 2012 sekä sitä koskeva jatkovalmistelu (VM:n muistio 14.4.2004).	

Tavoitteet	
	Yleisenä tavoitteena on tehostaa poikkihallinnollisuutta ja hallituksen ohjelmallisten tavoitteiden toteutumista parantamalla johtamisen laatua valtioneuvostossa. Keskeisiä tavoitteita ovat johtamisvoimavarojen tehokas ja monipuolinen hyödyntäminen, hallinnon yhteinen arvoperustan vahvistaminen ja valtion kyky houkutella palvelukseensa osaavia johtajia.	

Tehtävä	
	Ylimmän johdon tukiryhmän tehtävänä on:

1.	Luoda ministeriöiden nimitysasioista vastaavien verkosto, joka ohjaa ja tukee ministeriöitä uuden järjestelmän piiriin tulevien virkojen ja tehtävien täyttämisessä.

2.	Tehdä 30.11.2004 mennessä ehdotus valtionhallinnon ylimmän johdon uudeksi järjestelmäksi sisältäen ehdotukset valtioneuvoston yhteisiksi viroiksi ja tehtävään määräämismenettelyksi. Tukiryhmä valmistelee toimintaperiaatteet ja menettelytavat, joiden mukaisesti kaikki vapaaksi tulevat ylimmän johdon virat valtioneuvoston piirissä täytetään yhdenmukaisin valintakriteerein ja menettelytavoin. Ryhmä tekee ehdotukset myös tarvittaviksi säädösmuutoksiksi.

3.	Tehdä 30.9.2005 mennessä ehdotus niistä toimenpiteistä, joiden avulla tuetaan uuden ylimmän johdon järjestelmän käyttöön ottamista. Ehdotukseen sisällytetään muun muassa seuraavat kehittämiskohteet:
•	henkilökohtaiset johtamissopimukset
•	johdon valmennus ja urasuunnittelu
•	tarvittavat tukipalvelut

Organisointi	
		Puheenjohtaja Teuvo Metsäpelto, osastopäällikkö, valtion työmarkkinajohtaja, valtiovarainministeriö 
	
		Jäsenet:	
			
		Heikki Aaltonen, alivaltiosihteeri, valtioneuvoston kanslia 	
		Eila Kilpiö, johtaja, Kuluttajatutkimuskeskus	
		Matti Niemivuo, lainsäädäntöjohtaja, oikeusministeriö 	
		Krista Varantola, rehtori (1.8.2004 lukien), Tampereen yliopisto 
Ritva Viljanen, kansliapäällikkö, sisäasiainministeriö	
		Jukka Wuolijoki, pääjohtaja, Valtiokonttori 
Ulla Väistö, henkilöstöjohtaja, ulkoasiainministeriö

		Sihteerit:
Asko Lindqvist, finanssineuvos, valtiovarainministeriö 	
		Kirsi Äijälä, hallitusneuvos, valtiovarainministeriö 	

Kustannukset ja rahoitus	
	Tukiryhmän käyttöön varataan määräraha hallinnon kehittämis- ja koulutusmäärärahasta mom. 28.80.20.	

	Toinen valtiovarainministeri	Ulla-Maj Wideroos	

	
	Alivaltiosihteeri	Juhani Turunen	

LIITTEET	
	Strategiaehdotus (VM 1/2003)
Valtiovarainministeriön muistio 11.3.2004	

JAKELU	
	Puheenjohtaja ja jäsenet	

TIEDOKSI	
	Ministeriöt